यंग आंत्रप्रिन्योर्स के आइडियाज को प्लेटफॉर्म देगा सीएसआईआर
सिटी रिपोर्टर } इलेक्ट्रॉनिकसेक्टर में यंग आंत्रप्रिन्योर्स इनोवेटिव आइडियाज को अब जयपुर में रिसर्च के अवसर प्राप्त होंगे। इससे इलेक्ट्रॉनिक्स इंडस्ट्री से जुड़े स्मॉल मीडियम सेक्टर और नए स्टार्ट-अप्स के लिए नए अवसर आएंगे। इंडस्ट्रियल सेक्टर में जल्द ही रिसर्च संबंधित इनोवेशन कम इंक्यूबेशन सेंटर खोला जाएगा। बुधवार को सीएसआईआर-सेंट्रल इलेक्ट्रॉनिक्स इंजीनियरिंग रिसर्च इंस्टीट्यूट पिलानी, विज्ञान तथा प्रौद्योगिकी विभाग, एमएसएमई, भारतीय उद्योग परिसंघ (सीआईआई) के सहयोग से जेएलएन मार्ग स्थित एक होटल में सेमिनार का आयोजन हुआ। सीएसआईआर के महानिदेशक डॉ. गिरीश साहनी ने कहा कि सीएसआईआर अपने इनोवेशन निधि से नए स्टार्ट अप्स को सहयोग करने की व्यवस्था कर रहा है।
इंक्यूबेशनसेंटर से मिलेगा फायदा : मिनिस्टरफॉर साइंस एंड टेक्नोलॉजी गवर्नमेंट ऑफ राजस्थान किरण माहेश्वरी ने जयपुर में खोले जा रहे इंक्यूबेशन कम इनोवेशन केंद्र के बारे में कहा की सरकार के मेक इन इंडिया, नए स्टार्ट अप के साथ-साथ स्किल डेवलपमेंट कार्यक्रमों को बढ़ावा मिलेगा। इस अवसर पर सेंट्रल इलेक्ट्रॉनिक्स इंजीनियरिंग रिसर्च इंस्टीट्यूट पिलानी डायरेक्टर प्रो. शांतनु चौधरी ने कहा कि इनोवेटिव आइडिया को पनपने का मौका देंगे। खासतौर से इलेक्ट्रॉनिक इंडस्ट्री में कुछ सालों से जो डेवलपमेंट हुए, जिसका सीधा फायदा यंगस्टर्स को मिलेगा।
hin_Deva hin_Deva hin_Deva